[{"text_idx": "#000000", "text": "Ry\u2019n ni wedi cadw ffeiliau a elwir yn cwcis ar eich dyfais."}, {"text_idx": "#000002", "text": "Byddem hefys yn hoffi cadw rhai cwcis i\u2019n helpu ni:"}, {"text_idx": "#000003", "text": "i wella\u2019n gwefan drwy gasglu ac adrodd gwybodaeth ar sut yr ydrych yn defnyddio\u2019r safle"}, {"text_idx": "#000004", "text": "Derbyn cwcis angenrheidiol yn unig"}, {"text_idx": "#000007", "text": "Eleni, bydd Wythnos Llyfrgelloedd (3-9 Hydref) yn dathlu llyfrgelloedd hoff y genedl a\u2019r ro\u0302l ganolog y mae llyfrgelloedd yn ei chwarae wrth gefnogi dysgu gydol oes. Mae\u2019n gyfle i arddangos sut mae llyfrgelloedd ar draws pob sector yn ysbrydoli dysgu i bawb ac yn helpu unigolion i ddatgloi a chyflawni eu potensial ym mhob cyfnod o fywyd."}, {"text_idx": "#000008", "text": "Trwy gydol yr wythnos byddwn yn annog defnyddwyr i beidio byth a\u0302 rhoi\u2019r gorau i ddysgu drwy amrywiaeth o ddigwyddiadau er mwyn ennyn diddordeb y gymuned leol, gyda gweithgareddau ar gyfer oedolion a phobl ifanc."}, {"text_idx": "#000009", "text": "Eleni yng Nghymru, rydym yn dathlu Wythnos Llyfrgelloedd drwy lansio ein hymgyrch newydd Lle i Gysylltu. Bydd Llyfrgelloedd Cymru yn cynnal amrywiaeth helaeth o ddigwyddiadau a gweithgareddau ymhob cwr o\u2019r wlad er mwyn galluogi pobl i gysylltu a\u0302 ffrindiau neu gwrdd a\u0302 phobl newydd, rhoi cynnig ar rywbeth gwahanol neu ddysgu sgil newydd, a chael gwybod beth arall sydd ar gael iddynt yn eu cymunedau."}, {"text_idx": "#000010", "text": "Ariennir \u2018Lle i Gysylltu\u2019 gan Lywodraeth Cymru ac mae\u2019r ymgyrch yn rhan o\u2019r cynllun ehangach Byw\u2019n Dda yng Nghymru, sy\u2019n amlygu\u2019r rhan bwysig mae Llyfrgelloedd Cymru yn ei chwarae yng nghanol eu cymunedau lleol ac yn hyrwyddo\u2019r gwaith maent yn ei wneud i gynnal iechyd a lles pobl."}, {"text_idx": "#000012", "text": "Byddwch yn gallu gweld map o stori unigryw Abertawe a gre\u0308wyd gyda\u2019r gymuned leol, darganfod straeon newydd ac archif ffilm ar y llwybr realiti estynedig o bell, a gweld ystod o brofiadau rhithwir wedi\u2019u creu\u2019n benodol ar gyfer StoryTrails \u2013 ac un ohonynt wedi\u2019i enwebu am wobr!"}, {"text_idx": "#000013", "text": "Roedd StoryTrails yn brofiad adrodd straeon ymdrwythol unigryw a gynhaliwyd mewn llyfrgelloedd ar draws y DU yn ystod Haf 2022. Mae\u2019r prosiect yn un o ddeg prosiect sydd wedi\u2019u comisiynu fel rhan o UNBOXED: Creativity in the UK."}, {"text_idx": "#000019", "text": "I anrhydeddu Wythnos Llyfrgelloedd, mae Bolinda Audio yn eich gwahodd i sesiwn myfyrdod ac ymwybyddiaeth ofalgar ysbrydoledig gyda Caitlin Cady, a gyflwynir gan yr awdur a\u2019r darlledwr Claudia Hammond a BorrowBox\u2013 cofrestrwch heddiw ar gyfer y sesiwn a gynhelir ddydd Gwener, 7 Hydref am 10yb"}, {"text_idx": "#000025", "text": "Sesiynau Profi adnodd hanes teulu Ancestry 10.30-12.30\nCyflwyniad e-lyfrau, e-lyfrau llafar, a chylchgronau digidol y Llyfrgell 2-4pm"}, {"text_idx": "#000029", "text": "\u201cMae Wythnos Llyfrgelloedd yn gyfle gwych i ddarganfod yr ystod o bethau y gallwch eu gwneud yn eich llyfrgell, o chwarae a dysgu ar gyfer plant, i reoli eich iechyd, cael mynediad at wifi a gemau am ddim, a dod o hyd i swyddi. Mae\u2019r ffocws ar gyfer 2022 ar ddysgu gydol oes yn gyfle gwych i fwrw goleuni ar sut y gall ein llyfrgelloedd ysbrydoli pobl i ddysgu a darganfod \u2013 beth bynnag eu hoedran \u2013 mae ein llyfrgelloedd yn adnodd sydd am ddim i bawb ei ddefnyddio a\u2019i fwynhau.\u201d"}, {"text_idx": "#000030", "text": "Ewch i wefan Llyfrgelloedd Cymru i gael rhagor o wybodaeth am yr holl wasanaethau a\u2019r gweithgareddau sydd gan eich Llyfrgell i\u2019w cynnig drwy gydol y flwyddyn er mwyn ennyn diddordeb ein cymuned amrywiol."}, {"text_idx": "#000031", "text": "Gall ymwelwyr newydd gymryd rhan heddiw drwy gofrestru ar gyfer cerdyn llyfrgell [mewnosod dolen cofrestru] a chael y newyddion a\u2019r diweddariadau mwyaf cyfredol, trwy ein dilyn ar Facebook @LlyfrgelloeddCymru, Twitter @LlyfrgellCymru & Instagram @librarieswales"}, {"text_idx": "#000032", "text": "Mae\u2019r wefan a chyfryngau cymdeithasol wedi eu creu a\u2019u cynllunio fel rhan o gefnogaeth Llywodraeth Cymru i lyfrgelloedd."}, {"text_idx": "#000033", "text": "Ymunwch yn y sgwrs #WythnosLlyfrgelloedd a darganfod mwy yn @librariesweek"}]